РЕШЕНИЕ НА КОМИСИЯТА
от 21 декември 2007 година
за определяне равнището на финансово участие на Общността в разходите, направени в контекста на спешните мерки, предприети за борба с инфлуенцата по птиците в Обединеното кралство през 2006 г.
(нотифицирано под номер C(2007) 6687)
(само текстът на английски език е автентичен)
(2008/27/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Решение 90/424/ЕИО на Съвета от 26 юни 1990 г. относно разходите във ветеринарната област (1), и по-специално член 3, параграф 3 и член 3а, параграф 1 от него,
като има предвид, че:
(1)
Огнища на инфлуенца по птиците възникнаха в Обединеното кралство през 2006 г. Появата на това заболяване изложи на сериозен риск домашните животни в Общността.
(2)
С цел да се предотврати разпространяването на болестта и да се спомогне за възможно най-бързото ѝ ликвидиране, Общността следва да поеме част от приемливите разходи, направени от държавите-членки при предприемане на спешните мерки за борба с болестта, така както е предвидено в Решение 90/424/ЕИО.
(3)
Решение 2007/272/ЕО на Комисията от 25 април 2007 г. за финансово подпомагане от Общността за спешни мерки за борба с инфлуенцата по птиците в Обединеното кралство през 2006 година (2) разреши финансово подпомагане в размер на 50 % от допустимите за финансиране от Общността разходи за провеждането на мерките, предприети за борба с огнищата на болестта.
(4)
В съответствие с посоченото решение финансовото участие на Общността следва да бъде изплатено въз основа на искането, внесено от Обединеното кралство на 18 май 2007 г., и на придружаващата документация, посочена в член 7 от Регламент (ЕО) № 349/2005 на Комисията от 28 февруари 2005 г. за определяне правилата за финансиране от Общността на спешни мерки и на кампании за борба с някои болести по животните по силата на Решение 90/424/ЕИО на Съвета (3).
(5)
С оглед на тези съображения понастоящем следва да бъде фиксиран общият размер на финансовото участие на Общността в допустимите разходи, свързани с ликвидирането на инфлуенцата по птиците в Обединеното кралство през 2006 г.
(6)
Резултатите от проверките, осъществени от Комисията в съответствие с ветеринарните правила на Общността и условията за предоставяне на общностно финансиране, показват, че не може да бъде признат като допустим за възстановяване от страна на Общността пълният размер на заявените разходи.
(7)
Наблюденията, методите за изчисление на допустимите разходи и окончателните заключения на Комисията бяха съобщени на Обединеното кралство в писмо от 5 октомври 2007 г.
(8)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Съгласно Решение 2007/272/ЕО пълният размер на финансовото участие на Общността в разходите, свързани с ликвидирането на инфлуенцата по птиците в Обединеното кралство през 2006 г., се фиксира на 385 363,67 EUR.
Член 2
Адресат на настоящото решение е Обединено кралство Великобритания и Северна Ирландия.
Съставено в Брюксел на 21 декември 2007 година.